Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), 123/17, 98/19. i 144/20) ), članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski donosi

***O D L U K U***

***o raspisivanju javnog natječaja za prodaju nekretnine***

***u vlasništvu Općine Kloštar Podravski***

Članak 1.

Ovom Odlukom prodaju se putem javnog natječaja nekretnine u vlasništvu Općine Kloštar Podravski, kako slijedi:

**NEKRETNINA BROJ 1,** upisana u

* kč.br. 627/98, grmlje u bregu, površine 1 jutro, 1218 čhv,

upisana u zemljišno knjižni uložak broj 850 k.o. Kozarevac.

vlasnički dio 1/1, po početnoj cijeni od 2.540,00 EUR.

**NEKRETNINA BROJ 2.** upisana u

* kč.br. 627/96-grmlje u bregu, površine 1398 čhv,
* upisana u zemljišno knjižni uložak broj 1759 k.o. Kozarevac.

vlasnički dio 1/1, po početnoj cijeni od 1.260,00 EUR.

Nekretnine iz prethodnog stavka izlažu se prodaji prema načelu „viđeno-kupljeno“, što isključuje sve naknadne prigovore kupca.

Članak 2.

Natječaj se provodi prikupljanjem zatvorenih pisanih ponuda.

Postupak otvaranja i razmatranja prispjelih ponuda provest će Povjerenstvo za provedbu javnog natječaja za prodaju nekretnina u vlasništvu Općine Kloštar Podravski koje će Općinskom načelniku dostaviti natječajnu dokumentaciju s utvrđenim prijedlogom najpovoljnijih ponuditelja.

Pri odabiru najpovoljnije ponude Povjerenstvo iz prethodnog stavka rukovoditi će se kriterijem najviše ponuđene cijene.

Članak 3.

Za članove Povjerenstva su izabrani:

- Nataša Martinčević, za predsjednicu,

- Ivan Čupen , Valentina Huđek Šantek, za članove.

Članak 4.

Pravo sudjelovanja u ovom Javnom natječaju imaju fizičke i pravne osobe (u daljnjem tekstu: ponuditelj), koje prema pozitivnim propisima Republike Hrvatske mogu stjecati vlasništvo nekretnina u RH i koje nemaju dospjelih financijskih obveza prema Općini Kloštar Podravski.

Članak 5.

1. Jamčevina za sudjelovanje na javnom natječaju iznosi 10% od početne cijene iz prethodnog stavka. Jamčevina se uplaćuje na žiro-račun Općine Kloštar Podravski, IBAN: HR4424020061819400009, s pozivom na broj HR68 7706-OIB ponuditelja, do isteka roka za podnošenje ponuda.

Članak 6.

Javni natječaj traje 8 dana od dana objave na web stranici Općine Kloštar Podravski, oglasnoj ploči Općine Kloštar Podravski i u sredstvima javnog priopćavanja.

Članak 7.

Ugovori o kupoprodaji sklapaju se u roku od 15 dana od dana donošenja Odluke o odabiru najpovoljnijeg ponuditelja.

Najpovoljniji ponuditelji koji odustanu od ponude nakon donošenja Odluke iz prethodnog stavka i ne pristupe sklapanju ugovora o kupoprodaji u za to ostavljenom roku, ili ne uplate u cijelosti ugovorenu cijenu u skladu sa sklopljenim ugovorom, gube pravo na povrat uplaćene jamčevine, a nekretnine će se izložiti prodaji na javnom natječaju.

Rok za plaćanje ugovorene cijene bitan je sastojak ugovora, a u slučaju propuštanja tog roka nastupaju pravne posljedice predviđene odredbom članka 361. Zakona o obveznim odnosima („Narodne novine“ broj 35/05, 41/08, 125/11, 78/15, 29/18, 126/21, 114/22. i 156/22).

Troškove solemnizacije, ovjere i zemljišnoknjižne provedbe ugovora snosi kupac.

Članak 8.

Kupoprodajnu cijenu kupac je dužan uplatiti jednokratno u roku od 30 dana od dana sklapanja ugovora.

Troškove solemnizacije, ovjere i zemljišnoknjižne provedbe Ugovora snosi kupac. Preostale rate svaki mjesec do 15. u mjesecu.

Upis prava vlasništva na kupljenoj nekretnini kupac može ishoditi na temelju Ugovora o kupoprodaji i potvrde Općine Kloštar Podravski kojom se dokazuje isplata cjelokupne kupoprodajne cijene za kupljenu nekretninu za korist prodavatelja.

Članak 9.

Sukladno Zakonu o pravu na pristup informacijama („Narodne novine“ broj 25/13, 85/15. i 69/22), Općina Kloštar Podravski kao tijelo javne vlasti, obavezno je radi upoznavanja javnosti, omogućiti pristup informacijama o svom radu pravodobnom objavom na internetskim stranicama ili u javnom glasilu.

U cilju zakonom utvrđene svrhe i u interesu javnosti, Općina Kloštar Podravski objavljuje sve donesene akte na službenoj internetskoj stranici Općine.

Slijedom navedenoga, smatrat će se da je ponuditelj podnošenjem ponude koja sadrži njegove osobne podatke na ovaj javni natječaj, uz tražene priloge, dao privolu za njihovo prikupljanje, obradu i korištenje istih javnom objavom na internetskim stranicama Općine Kloštar Podravski, a u svrhu u koju su prikupljeni.

Članak 10.

Ova Odluka stupa na snagu danom donošenja a objaviti će se na internetskoj stranici Općine Kloštar Podravski.

KLASA: 940-01/23-01/11

URBROJ:2137-16-01/01-23-04

Kloštar Podravski, 11. prosinca 2023.

OPĆINSKO VIJEĆE OPĆINE KLOŠTAR PODRAVSKI

PREDSJEDNICA:

Marija Šimunko